text: Betjent bidt i Esbjerg
  01 februar 2015 kl. 09.25
  En 21 årig mand fra Esbjerg blev sur på politiet og bed betjent i hånden.
  Uro i nattelivet resulterede natten til søndag i, at en ung lokal mand kan se frem til tre sigtelser, bl.a. for vold mod tjenestemand.
  Ifølge vagtchef Søren Strægaard fra Syd og Sønderjyllands Politi opførte den 21 årige mand sig så uroligt, så betjentene så sig nødsaget til at anholde manden. Det var den unge mand ikke helt tilfreds med og i forbindelse med anholdelsen, blev en betjent bidt i hånden.
  Betjenten havde heldigvis nået at tage handsker på og kom ikke alvorligt til skade.
  Episoden skete i Skolegade klokken 02.40.
  Den 21 årige mand blev efterfølgende taget med på stationen. Her opdagede politiet, at manden også var i besiddelse af 0,6 gram heroin.
  Manden står nu til at blive sigtet for overtrædelse af ordens bekendtgørelsen, vold mod tjenestemand og for besiddelse af heroin.
  